Током битке у заливу Лејте, "Тама" је ангажована у саставу Северних снага („мамац“) вицеадмирала Ђисабуре Озаве. У бици код рта Енгано, 25. октобра 1944. године, Озавине снаге су нападнуте од америчких авиона из састава оперативне ескадре ТФ 38, у којој су се налазили носачи авиона Ентерпрајс, Есекс, Интрепид, Френклин, Лексингтон, Индепенденс, Ленгли, Кабот, Сан Хасинто и Бело Вуд. Крстарица "Тама" је нападнута од торпедних бомбардера Граман -{TBM}- авенџер, из групе ВТ-21, са носача авиона Бело Вуд, и групе ВТ-51, са носач авиона Сан Хасинто. Једно торпедо погађа крстарицу "Тама", у пределу другог котловског одељења. Након најхитније поправке, "Тама" напушта битку, ескортована од стране лаке крстарице Исузу, међутим Исузу добија наређење да заштити оштећени носач авиона Чијода. "Тама" наставља пут праћена разарачем Шимоцуки, али нешто касније, разарач Шимоцуки добија наређење са помогне оштећеном носачу авиона Зуихо. "Тама" наставља сама пловидбу у правцу Окинаве, и то са брзином од свега 14 чвора.